CELEX: 62016CN0263
Language: da
Date: 2016-05-12 00:00:00
Title: Sag C-263/16 P: Appel iværksat den 12. maj 2016 af Schenker Ltd til prøvelse af dom afsagt af Retten (Niende Afdeling) den 29. februar 2016 i sag T-265/12, Schenker Ltd mod Europa-Kommissionen

4.7.2016   
            
            
               DA
            
            
               Den Europæiske Unions Tidende
            
            
               C 243/24
            
         Appel iværksat den 12. maj 2016 af Schenker Ltd til prøvelse af dom afsagt af Retten (Niende Afdeling) den 29. februar 2016 i sag T-265/12, Schenker Ltd mod Europa-Kommissionen
   (Sag C-263/16 P)
   (2016/C 243/25)
   Processprog: engelsk
   
      Parter
   
   
      Appellant: Schenker Ltd (ved Rechtsanwalt F. Montag, avocat F. Hoseinian og Rechtsanwalt M. Eisenbarth)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Rettens dom af 29. februar 2016 i sag T-265/12, Schenker Ltd mod Europa-Kommissionen, ophæves.
            
         
               —
            
            
               Artikel 1, stk. 1, litra a), i Kommissionens afgørelse af 28. marts 2012 i sag COMP/39462 – Spedition (herefter »afgørelsen«) annulleres, subsidiært hjemvises sagen til Retten
            
         
               —
            
            
               Den bøde, som sagsøgeren er pålagt ved afgørelsens artikel 2, stk. 1, litra a), annulleres, eller, subsidiært nedsættes.
            
         
               —
            
            
               Europa-Kommissionen tilpligtes at betale sagens omkostninger.
            
         
      Anbringender og væsentligste argumenter
   
   Til støtte for appellen har appellanten fremsat følgende anbringender:
   
               1.
            
            
               Retten har begået en retlig fejl ved at fastslå, at Kommissionen med rette kunne påberåbe sig Deutsche Posts ansøgning om bødefritagelse, at princippet om forbud mod dobbeltrepræsentation ikke var tilsidesat, og at Kommissionen ikke var forpligtet til at undersøge en mulig tilsidesættelse af dette princip.
            
         
               2.
            
            
               Retten har begået en retlig fejl ved at fortolke artikel 1 i forordning nr. 141/62 (1) således, at den ikke gælder for adfærden inden for »den nye eksportordning i Det Forenede Kongerige«.
            
         
               3.
            
            
               Retten har begået en retlig fejl ved at fastslå, at adfærden inden for »den nye eksportordning i Det Forenede Kongerige« kunne påvirke samhandelen mellem medlemsstaterne mærkbart, selv om den var begrænset til pristillæg for indberetningstjenester vedrørende forsendelser fra Det Forenede Kongerige til lande uden for EØS.
            
         
               4.
            
            
               Retten har begået en retlig fejl ved at fastslå, at Kommissionen ikke havde tilsidesat artikel 41 i Den Europæiske Unions charter om grundlæggende rettigheder, princippet om god forvaltningsskik og begrundelsespligten i henhold til artikel 296 i traktaten om Den Europæiske Unions funktionsmåde (TEUF), da den besluttede ikke at holde The Brink’s Company solidarisk ansvarlig med appellanten (som efterfølger til BAX Global Ltd. (UK)) for adfærden inden for »den nye eksportordning i Det Forenede Kongerige«.
            
         
               5.
            
            
               Retten har begået en retlig fejl ved at gengive afgørelsens indhold urigtigt, ved at overskride grænserne for sine beføjelser i henhold til artikel 264 TEUF og ved at undlade at foretage en afvejning under anvendelse af proportionalitetsprincippet, da den fastslog, at Kommissionen ikke havde tilsidesat artikel 23 i forordning nr. 1/2003 (2) samt proportionalitetsprincippet og princippet om, at sanktionen skal tilpasses overtrædelsen, når bøderne beregnes.
            
         
               6.
            
            
               Retten har begået en retlig fejl ved at opretholde Kommissionens nedsættelsessatser i henhold til 2006-samarbejdsmeddelelsen (3) og har gengivet afgørelsens indhold urigtigt.
            
         
      (1)  EØF: Rådets forordning nr. 141 om ikke-anvendelse af Rådets forordning nr. 17 på transportsektoren (EFT 124, s. 2751).
   
      (2)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT L 1, s. 1),
   
      (3)  Kommissionens meddelelse om bødefritagelse eller bødenedsættelse i kartelsager (EUT C 298, s. 17).